gentaiscool/nusaparagraph_topic huggingface dataset:
Ade beragam tokoh-tokoh keagamaan. Misalnye entu Ahmad Dahlan. Ahmad Dahlan katenye entu pernah jadi murid dari Kiai Sholeh Darat dan berlangsung selama kurang lebih dua tahun bareng dengan K. H. Hasyim Asy'ari, ya entu pendiri Nahdlatul Ulama (NU). Sebelomnye entu, mereka berdua udeh sama-sama kenal pas nuntut ilmu di suatu pesantren Madura di bawah asuhan Kiai Kholil Bangkalan. Secara singkat entu, mereka berdua balik ke kampungnye masing-masing. Ahmad Dahlan ke Jogjakarta, nah kalo Hasyim Asy'ari ke Jombang, Jawa Timur. Sampe suatu saat, Sri Sultan Hamengku Buwono VII ngirim utusan Raden Ngabei Ngabdul Darwis – ya entu panggilan Kraton terhadap Ahmad Dahlan – buat belajar di Arab Saudi. Nah di sono, die ketemu lagi sama temen lamanye, ya entu Hasyim Asy'ari. Mereka jadi muridnye Syekh Ahmad Khatib.

Topic: religion
Gara-gara prinsip aye nyang kaga mao terlalu ikut campur urusan laki, ampe berumah tangga kite dikasih LDR juga aye ama suami alhamdulillah bisa ngelewatin. Karna ya itu kalo kote diuji ama jarak kaga perlu tuh aktipin navigasi di handphone, cukup berserah sama Allah, nanti juga bakalan ditunjukin kebenarannye. Itu juga jaga aye terapin ama pasangan aja, ama siapa pun juga begitu. Alhamdulillahnyr aye selalu dijaga dari orang-orang nyang kaga bae buat hidup aye ama suami. Banyak dan pelajaran nyang aye ambil dari keikhlasan, emang berat emang susah tapi bakalan indah pada waktunye. Prinsip itu juga aye terapin sampe saat ini ama suami.

Topic: slice of life
Pertandingan olahraga biasanya waktunya kagak cepet, bisa berjem-jem. Kita jadi orang gede aja sering aus ama laper kalo lagi nonton olahraga yang lama gitu, apalagi bocah. Kalo pengen bocah tetep anteng pas lagi nonton, kita pastiin dulu makanan ama minumannya. Soalnya, bocah kalo kelaperan ama keausan juga jadi uring-uringan. Kita bisa bawa bekel yang pas buat bocah. Cuman, ada tempat tanding olahraga yang kagak ngebolehin penontonnya buat bawa makanan ama minuman dari luar. Biasanya kita cuma boleh makan ama minum beli di tempat yang udah disiapin di tempat itu. Makanya, kalo bisa sebelom nonton, kita cari tau dulu. Kuatirnya juga, pas kita lagi kagak bawa bekel gara-gara ngiranya bisa beli di sono malah kagak ada yang nyediain makanan ama minuman yang pas buat bocah.

Topic: sports
Kalo kite jalan udeh ga asing lagi kalo kite liat bejibun restoran makanan cepat saji mecem mc donald, kfc, a&w dan lain lain, kalo di omongin enak ga ada nyang salah, soalnye selain ntu makanan dibuat pake metode modern, tampilan ntu makan juge menarik, terus kalo mau ngegares direstorannye juge die tempat juge nyaman ade ac dan biasanye ada tempat main anak bocahnye, tapi kalo liat efek jangka panjangnye nyatanye makanan cepat saji atawa fast food banyak nyimpen masalah nyang kurang bagus, ntu adalah masalah kelebihan berat badan atawa obesitas. kenape obesitas lantaran makanan fast food ntu banyak ngandung lemak minyak yang berlebih yang lebih parahnye minim gizi. make dari ntu kalo bisa kite same same kurangin makanan cepat saji, buat ngjage kesehatan kite masing-masing

Topic: food & beverages
Kalo buat kite nyang kaga buat kerjaan mah kaga usah dah beli-beli kamera mahal, apalagi emang duitnye nyang kaga ada. Sekarang tuh kamera di hp aja udeh bagus-bagus banget. Liat aja makin kemari kameranye makin gede-gede. Hasilnye juga kaga kalah ama kamera nyang lensanye mahal cuma emang kaga bisa nandingin si, semua punya fungsi masing-masing. Tapi kalo buat sehari-hari mah ya pake kamera hp aja udeh bagus. Kecuali kite mau buka toko baju trus buat kebutuhan pemasaran kan mesti tuh punya kamera sendiri, dari pada nyewa fotografer mulu mahal. Kalo buat kebutuhan mah ya kudu harus beli, lagian kan emang bisa ngasilin duit.

Topic: technology
Awal ayè kênal amè Anna Kournikova garè-garè adè têtanggè ayè nyang namèin bocahnyè Anna Kournikova. Katè têtanggè ayè, namè ntu adalah nama pêtènis wadon. Karna pênasaran, akhirnyè ayè cari tau inpormasi têntang Anna Kournikova. Karang diè adalah pènsiunan pètenis wadon asal Rusia. Anna Kournikova ngêdapêtin rakèt tènis pêrtamènyè sêbagè hadiah taun baru padè taun 1986. Anna Kournikova nyang wayah ntu masing bêrusia 5 taun amat girang ngêdapêt hadiah ntu amè mulè ngêmaènin tènis sêbanyak duè kali sêminggu. Usiè tujuh taun, Ann Kournikova mulè masup klub, tapi ari-arinyè tibang dihabisin dêngan bêsênêng-sênêng. Sêlanjutnyè, padè taun 1986, diè ngêjadi anggotè Klub Tènis Spartak dan dilatih amè Larissa Preobrazhenskaya. Akhirnyè, padè usiè dêlapan taun, Anna Kournikova mulè milu turnamèn junior. Sêjak ntu, bakat tènisnyè mulè narik pêratian publik.

Topic: sports
Pas menjelang ujian skripsi, aye dan temen-temennye aye kompakan buat belajar rameaan. Kite ngongkonye di salah satu restoran cepet saji yang udeh beken sejak dulu, ya entu KFC. Nah entu restoran cepet saji ade dua lantai buat ngebadog dan satu lantai khusus mesen! Jadi pas kite awal masuk, di bagian depannye ade kasir. Terus naek dikit, ade beberape meja dan kursi buat orang-orang pade badog, bekoar, ataupun negongko. Nah naek lagi, baru deh tuh di lantai duanye. Jadi tempatnye berlantai-lantai gitu, unik deh! Terusnye yang di lantai dua ini baru bener-bener gede, lebih gede daripade yang dibawahnye. Ada tempat-tempat yang mojok gitu, pas bener buat ngongko nugas. Nah selaen entu, nih restoran cepet saji juga adem bener pastinye. Pokoknye entu KFC nyaman bener deh buat ngongko, nugas, bekoar, atau cuma ngebadog aje!

Topic: food & beverages
Lewatin jalan tol kalo nuju ke puncak. Biasanya kalo macet, ada abang-abang tukang makanan keliling nyamperin mobil satu-satu. Biasanya jual buah-buah basah, kacang-kacangan, ama maenan gitu. Nah, buah-buah yang dibungkus ini macem-macem, ada mangga, nanas, salak, ama kedondong. Ngeliat buah salaknya, sih, biasa aja. Kedondongnya juga keliatan normal. Potongan-potongan warna ijo nyampur ama warna putih bejarot gitu. Nanasnya juga keliatan biasa aja, warna kuning pucet. Palingan ngeliat irisan-irisannya yang kayak kagak telalu bersih, masih ada item-itemnya gitu. Masih mending dibanding mangga. Bungkusan buah yang paling keliatan gonjreng warna kuningnya. Awalnya, ketarik banget buat beli, soalnya keliatan nyegerin pas lagi macet gitu. Pas dideketin, warna mangganya makin keliatan gonjreng, nyolok mata banget rasanya. Nyoba buat tetep mau makan. Abis makan, nengok ke jari yang tadi abis megang mangga. Jari keliatan kuning. Ternyata mangga yang abis dimakan tadi luntur warnanya. Padahal, mangga, tuh, buah yang nyegerin banget. Sayangnya, ngeliat warnanya yang gonjreng gitu ama luntur di tangan bikin kagak tegel buat makannya lagi.

Topic: food & beverages
Rendang kayanye udah jadi olahan faporit, soalnye tiap lebaran aje tuh kayanye kaga pernah absen jadi menu masakan. Kaga heran deh rendang jadi makanan faporit banyak orang karena orang-orang luar negeri aje nih demen banget kalo kita suguhin rendang. Begimana kaga demen, rendang ntu dibikin dari macem-macem bumbu rempah yang dialusin terus di tumis. Kalo udah bumbunya mateng nih ditambahin lagi tuh ama daon-daon biar makin wangi kaya daon jeruk, salam, ama sereh. Bumbu yang kaga boleh ketinggalan juga ada santen kentel terus masukin daging dan masaknya ampe kering. Rendang kalo udeh kering tuh tahan berminggu-minggu, jadi kalo kaga abis bisa diangetin. Selaen enak, rendang juga gampang disimpen dan tahan lama kalo ditaro dilemari pendingin.

Topic: food & beverages
Dalem tiap olahraga ada pertandingannya. Piala dunia, itu pertandingan buat sepak bola seluruh dunia. Pertandingannya ada tiap empat taun sekali. Yang ngikut di pertandingan ini kagak semuanya. Jadi, buat negara-negara yang udah diseleksi aja. Piala dunia ini awalnya diomongin di kongres atawa perkumpulan gitu. Federation Internationale de Football Association (FIFA) 1929 nyiapin turnamen yang dinamain World Cup alias Piala Dunia. Pas taun 1930 Piala Dunia itu diadain, FIFA cuman nyambat 13 grup negara. Pas taun itu Uruguay yang jadi tuan rumah buat awalan piala dunia Uruguay pake tiga stadion aksi tandingannnya. Stadionnya ada Stadion Centenario, Stadion Pocitos, ama Stadion Parque. Selaen jadi tuan rumah buat awal, Uruguay juga yang jadi juara satu waktu itu.

Topic: sports
Sesungguhnya orang-orang yang selalu membaca kitab Allah dan mendirikan shalat dan menafkahkan sebahagian dari rezki yang Kami anugerahkan kepada mereka dengan diam-diam dan terang-terangan, mereka itu mengharapkan perniagaan yang tidak akan merugi, agar Allah menyempurnakan kepada mereka pahala mereka dan menambah kepada mereka dari karunia-Nya. Sesungguhnya Allah Maha Pengampun lagi Maha Mensyukuri. (QS Al Fathir: 29-30), Perumpamaan seorang muslim yang membaca al Qur’an adalah seperti buah Utrujah, baunya enak dan rasanya juga enak. Adapun perumpamaan seorang muslim yang tidak membaca al Qur’an adalah seperti buah Kurma, tidak ada baunya dan rasanya manis”. Barangsiapa membaca satu huruf dari kitabullah maka baginya sebuah kebaikan. Dan sebuah kebaikan dilipatgandakan sepuluh kalinya. Saya tidak mengatakan aliflammim sebagai satu huruf tetapi alif adalah satu huruf, lam satu huruf dan mim satu huruf.” [HR Tirmidzi]


Topic: religion
Indonèsia Patriots udèh kagak lagi dibèla génêrasi Ali Bagir Alhadar. Soalnyè, pêmaèn-pêmaèn kayak Bagir, Yesaya Saudale, Kelvin Sanjaya, amè laèn-laèn udèh dirèkrut tim Indonèsian Baseketball League. Karang banyak pêmaèn baru nyang ngêbintangin Indonèsia Patriots hasil sêlèksi kêbukè bêbêrapè taun lalu. Mêrèka bêpêluang ngêjajal kêrosaan pêmaèn-pêmaè sènior nyang ngêbèla klub padè IBL 2023 mêndatêng. Bisè dibilang, tibang duè pêbasket Indonèsia kêlahiran Sènègal, Dame Diagne amè Serigne Madou Kane nyang mêrupakan pêmaèn bêpêngalaman dalêm tim Indonesia Patriots. Mêski pêmaèn-pêmaèn mudè génêrasi êmas udèh padè mèrad, asistèn pêlatih Indonèsia Patriots, Johannis Winar, bilang bahwa aksi dari Timnas Elite Muda Indonèsia êni têtêp mênarik buat dinantiin.

Topic: sports
Masing banyak pêlajar nyang kêsusèhan mahamin matèri pêmbêlajaran karna kurang têpatnyè carè pênyampèan matèri amè tipê gayè bêlajar pêlajar nyang bêmacêm-macêm. Ngatasin pêrmasalèhan ntu, mahèsiswè Institut Tèknologi Sêpuluh Nopember ngêgagas aplikasi bêrnamè Ajarin. Ajarin mêrupakan aplikasi nyang digagas olèh Dian Kusumawati, Linda Dwirahmawati, amè Reza Rozaqul Akbar. Kêtigè mahèsiswè nyang kêgabung kê dalêm tim Manut Dalane êni ngêgagas idè cêmêrlang ntu dêngan tujuan pêranti ngêpasilitasin matèri pêmbêlajaran dêngan bêrbagè gaya bêlajar parè pêlajar nyang adè di Indonèsia. Pitur nyang dimaksud ntu ngêliputin pitur Augmented Reality (AR) atau Video Reality (VR), Video, Electronic Book (E-Book), amè Kuis nyang disingkat dêngan namè pitur AREK. Pitur ntu ngêwadahin bêrbagè gaya bêlajar nyang têrdiri atas pisual, auditori, amè kinèstètis.

Topic: technology
Bosen ye kadang ama sajian ikan yang gitu-gitu aje. Digoreng lagi, disayur lagi, sekali-kali lu bisa bikin reka-reka olahan dari ikan nyang dijadiin steak. Kalo pengen bikin steak ikan, mending pilih daging ikan nyang tebel ame lembut, kayak ikan patin. Cara bikin steak ikan patin kagak jauh beda ama steak daging biase. Daging ikannye dibumbuin dulu pan ye abis ntu dipanggang make teplon. sampe warnanye kekuningan di 2 sisinye, terus buat tambahannye kite mesti siapin sayuran buncis, wortel ane kentang, ntu sayurannye direbus tapi kalo bisa jangan kematengan, biar masih garing kegigitnye. buat saosnye bisa pake saos kemasan nyang dibeli di toko swalayan, mecem saos jamur, paling cocok tuh dikunyah bareng ame steak ikan patin

Topic: food & beverages
Dari dulu aye tuh emang demen ama olahraga. Soalnye dulu pan kaga tau tuh kalo ada waktu luang gimana cara ngisinye. Aye tuh paling males kalo banyak aturan ama drama kalo ngikutin hobi cewe-cewe. Nah, aye baru ketemu tuh hobi pas SMA, pas aye udeh ngikut ekskul futsal putri. Bener aje, kayanye aye emang cocok nih karna pas ngenalanin juga kaga ada beban. Mangkanye tuh trus berlanjut ampe mau lulus. Udeh gitu pan mayoritas temen di futsal tuh banyakan laki, jadi aye juga nyaman karna kaga banyak drama. Udeh gitu, gara-gara hobi olahraga aye tuh jadi lebih sehat, lebih seger. Soalnye juga jadi ideal tuh waktu olahrganye.

Topic: sports
Jujur aja nih waktu SD, SMP aye paling kaga bisa banget bertemen. Kaya kaga bisa gitu masuk ke kelompok orang buat ditemenin gitu. Ya aye mah ditemenin juga karna ade sodara jadi aye pepet terua bisa punya temen. Kalo dibilang tertutup juga kaga karna aye orangnye banyak omong. Cuman karna penampilan biasa aja ama muka juga kaga seberapa ya dikit orang nyang mao temenan. Mangkanye gara-gara itu temen aye paling bisa diutung kali ama jari, trus juga kaga banyak orang nyang kenal aye pa ada acara apaan bae gitu kaya reunian juga kag ada nyang kenal tuh senior ama aye.

Topic: slice of life
Pada zaman dahulu, hiduplah seorang anak yang sakti. Kesaktiannye ntu ngebuat seorang penyihir jahat iri. Penyihir jahat ntu menyihir anak ntu, sehingga tubuhnye penuh luka dengan bau yang sangat menyengat. Luka-luka baru akan muncul begitu luka lama mulai kering. Keadaannye kondisi tubuhnye ntu, kagak ada seorang pun yang mau berhubungan dengannye. Jangankan bertegur sapa, berdekatan saja orang tidak mau. Suatu hari, anak ntu bermimpi ada seorang perempuan tua yang dapat menyembuhkan ntu penyakitnye. Die pun berkelana mencari perempuan tua dalam mimpinye tersebut. Di setiap kampung yang die datangi, die selalu ditolak oleh penduduk, mereka merasa jijik dan mengusir anak ini. Akhirnye, sampailah ia di sebuah kampung yang sebagian besar penduduknye adalah orang-orang yang sombong. Tidak banyak orang yang miskin di desa ntu. Mereka akan diusir atau dibuat tidak nyaman kalau tinggal di sana, hal ini mengusik hati anak kecil ini. Pesan moral dari cerita rakyat Jawa Tengah Legenda Rawa Pening adalah hargai orang lain dan jangan saling membenci. Jangan pernah hanya menilai seseorang dari penampilan luarnye aje. Ape yang terlihat menarik bisa saja buruk untuk kita begitu juga sebaliknye, apa yang kita tidak suka bisa saja bermanfaat untuk kita.

Topic: culture & heritage
Hubungan aye sama temen-temen SMP sekaligus temen SMA, dan bahkan bisa dikate temen saat ini bener-bener baek. Soalnye kite kalo kagak salah udeh temenan sejak pas taon 2011  sampe sekarang 2023. Kite SMP dan SMA tinggal di asrama bareng-bareng. Hal entu bikin kite idup bareng dan bisa dikate 24/7. Kite udeh terbiasa bareng dan saling nguatin serta ngibur satu sama laen. Kite pun sampe detik enih masih suka maen dan ngongko bareng. Makanye aye bilang hubungan aye sama temen-temen aye yang sejak SMP baek karena enih udeh taon ke-12-nye kite. Bener-bener awet dan kite sering saling berbagi suka-duka. Makanye kite awet sampe sekarang.

Topic: slice of life
Dilansir dari healthline.com, ubi ungu mengandung bejibun manfaatnye misalnye terdapat protein, karbohidrat, kalsium, dan serat yang tinggi. Tentunye ntu semua bagus banget kan buat tubuh kite, sehingga kite harus sekali sekali mencoba ganyeman yang terbuat dari ubi. Kandungan ntu ngebuat siape aje yang rutin ngegaresin ntu bisa terhindar dari risiko kanker, kesehatan mata terjaga, dan jauh dari penyakit karena sudah terjaga imun tubuhnye. Saat ini makanye banyak camilan yang bahan dasarnye ubi ungu, jadi kite makanye harus rajin ngegaresin ntu ganyeman kalo mau sehat, jadi biar kata ngemil ya harus sehat ganyemannye. Jangan sampe tuh ye kite ngemilin ganyeman yang malah kaga bagus buat tubuh kite, jadi harus selektif memilihnye.

Topic: food & beverages
Elu pernah naek transportasi umum busway? Atau baru mau nyoba? Udeh tau caranye belom? Jadi gini, katenye sih di sistem operasinye, busway TransJakarta entu dibagi jadi dua, ya entu BRT dan Non BRT. BRT atau Bus Rapid Transit entu sistem operasi busway TransJakarta yang pake sistem jalur khusus dan punya koridor tertentu buat berhenti atau lewatin halte sesuai jalurnya. Cara buat naek busway BRT entu gamoang bener. Pertama, elu kudu mastiin udeh punya kartu transportasi dan ade saldonye. Kedua, elu dateng ke halte TransJakarta. Ketiga, elu tap-in kartu ke gate haltenye buat akses masuk ke dalam halte. Ketiga, cari tau ke mana arah tujuan elu biar sesuai sama koridor busway nantinye. Keempat, pas busway udeh sampe, naeknye yang tenang. Kelima, elu bisa duduk kalo ade bangku kosong dan kagak ade golongan prioritas. Keenem, pas masih di dalam busway, kagak boleh berkomunikasi secara langsung atau pake ponsel. Ketujuh, selalu dengerin pengumuman halte biar tujuan elu kagak kelewat. Kedelapan, kalo udeh sampe, elu turun, dan tap-out lagi di gate halte pas keluar. Entu die penjelasan cara naek transportasi umum busway.

Topic: slice of life
Elu pade doyan ngebadog buah kagak? Walaupun kagak doyan buah, kite tetep ngebadog entu makanan, ye! Aye sebenernye mah kagak doyan sama buah, tapi aye tau kalo ngebadog buah itu kudu wajib mesti! Kite kagak doyan, tapinye ngebadog entu buah bagus buah tubuhnye kite. Buah entu selaen banyak macemnye, banyak juga manfaatnye. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Jadi jangan lupa buat badog buah ye! Secukupnye aje, jangan berlebihan juga, kagak baek nantinye!

Topic: food & beverages
Bakso ntu kebuat dari campuran daging sapi nyang digiling terus dicampurin tepung tapioca abis ntu dibentukin mirip bola-bola kecil ,biasanye nggunain daging sapi, Bakso (baso) ntu geganyeman khas dari negeri tionghoa, bakso nyang d bentuk bola nyang asalnye dari daging terus dari campuran tepung tapioka ame daging segar nyang digiling. eni smua didasarkan dari asal muasal kate “bakso” nyang asalnye dari bahasa Hokkien nyang berarti daging babi giling. Tapi lantaran di Indonesia daging babi haram buat nyang beragama islam bari dimakan oleh mayoritas masyarakat (muslim), akhirnye biasanye bakso dibuatnye dari gilingan daging sapi, ikan, udang kalo kagak ayam. Bakso biasanye disajiin bareng kuah ame gagaresan pelengkap lainnye kaye bihun, tahu, lontong, gorengan, potongan seledri, bawang goreng, saos tomat, samba terus aneka pelengkap lainnye.

Topic: food & beverages
Sate Padang memang jadi salah satu jenis sate yang cukup banyak penggemarnya. Mungkin sate ini bisa kamu jadikan pilihan kalau kamu pengen cobain kuliner khas Padang tapi yang rasanya ngga pedes. Well, aku emang ngga sering-sering banget makan sate Padang ini, tapi kebetulan kemaren lagi pengen aja makanya iseng berhenti di salah satu warung sate Padang yang cukup terkenal di Surabaya, yaitu Sate Padang Ajo Sidi. Sate Padang Ajo Sidi ini sebenernya warung sate kaki lima yang lokasinya ada di Jalan Siwalankerto, Surabaya. Ngga susah kok carinya guys, kalo kamu dari arah Surabaya menuju Sidoarjo, warung sate ini ada di kiri jalan, ada di depan makam Siwalankerto. Deretan situ ada banyak penjual makanan dan warung sate ini yang cukup terkenal. Selayaknya warung sate pada umumnya, warung sate ini bentuknya warung tenda gitu guys. Tempatnya memang kaki lima, tapi kalian ngga usah khawatir soal kebersihannya. Terus nih meskipun lokasinya ada pas di depan makam, tapi kamu ngga perlu takut ya soalnya daerah sini rame banget.

Topic: culture & heritage
Kalo mau beli barang elektronik ya seperlunya aja, soalnye kan barang elektronik tuh buka aset nyang bisa dijual beli. Kebanyakan beli barnag elektronik juga malah bikin rumah tuh sempit. Biasanye kan barang elektronik cepet banget tuh ada nyang barunye, selama barang nyang kite punya masih bagus mah kaga usah buru-buru diganti dulu. Percuma juga mau kite jual juga bakalan jatoh harganye. Kalo bisa jadi aset tuh baru deh boleh ditimbun. Pengalaman soalnye waktu masih muda Babrh tuh suka beli baramg elektronik ampe jutaan buat speaker doang, eh pas rusak malah jadi sampah trus menuh-menuhin rumah juga, jadi beli aja tuh barang nyang bermanfaat.

Topic: technology
Elu lagi liburan, tapi bingung mau ngapain aje soalnye waktu yang elu punya singkat? Na, elu bisa aje kemping sebagai kegiatan liburan bareng temen-temennye elu ataupun keluarganye elu. Elu dan temen-temen ataupun keluarganye elu bisa milih buat bangun tenda sendiri di alam yang kebuka atau nyoba glamping alias kamping tapi dengan fasilitas cakep. Nah entu kegiatan cocok bener buat dijadiin kegiatan liburan bareng temen dan keluarganye elu. Elu bisa ngelakuin beragam aktivitas pas kemah dan entu bakalan jadi kegiatan liburan bareng temen atau keluarga yang kagak bisa elu lupain. Elu bisa masak bareng-bareng, cerita, tidur bareng, dan laennye. Menarik kan?

Topic: leisures
Persahabatan sejak kêcit membuat jalinan cinta ntu ternyata tumbuh kuat padè hati Rena amè Dudi. Rena mengenalnya sejak mereka samè-samè belajar berjalan. Sejak ntu pula mereka menjadi sahabat nyang kagak terpisahkan. Sekali gè adè saja perselisihan paham amè perbedaan pendapat, padè akhirnyè mereka rukun kembali amè saling menjaga. Rena sendiri pernah bêbêrapè kali ganti pacar, begitu gè jugè Dudi. Namun, wayah hubungan merek samè-samè kandas, Dudi bakal mencari Rena amè Rena jugè bakal mencari Dudi. Lama sekali bagi mereka buat menyadari bahwa sebenarnya mereka samè-samè saling mencintai. Sampè akhirnyè pernikahan mereka samè-samè gagal, mereka gè sepakat buat menikah. Di situlah mereka menemukan kebahagiaan nyang sebenarnya.

Topic: slice of life
Jadwal Proliga 2023 pêkan 2 putêran 1 digêlar di GOR Satria Purwokerto padè 12–15 Januari 2023 mêndatêng. Tikèt pêrtandingan pêkan 2 putêran 1 Proliga 2023 udèh bisè dipêsên sêcarè daring liwat ticketbox.id. Adè gè jadwal Proliga 2023 pêkan 2 di Purwokêrto ngêmuat agènda 14 pêrtandingan. Tikèt Proliga 2023 pêkan 2 putêran 1 êni dijual dalêm 2 katêgori, yakni règulèr amè VIP. Tikèt pêrtandingan bakal digunèin pêranti sêari pêrtandingan. Karna jadwal Proliga 2023 di Purwokêrto bêrisi agènda 14 pêrtandingan sêlamè 4 ari, pênonton tibang pêrlu maksimal ngêbêli 4 tikèt pêr orang. Daptar hargè tikèt Proliga 2023 pêkan 2 têrdiri atas 2 jênis, yakni Rp100.000,00 amè Rp200.000,00. Nyok, dibêli tikètnyè!

Topic: sports
Hanya gara-gara anak kite pade berkelahi, dua tetangga di Lubuk linggau, Sumatera Selatan, terlibat duel. Satu orang tewas, dan satu lainnye kritis akibat kejadian ntu, dikutip beritanye ntu dari merdeka.com. Masalah anak juga bisa menjadi salah satu sebabnye hidup bertetangga menjadi kagak nyaman loh. Dari merdeka.com di atas hanya gara-gara anak, mengakibatkan nyawa harus melayang.  Hidup bertetangga memang harus sabar-sabar, ape lagi dalam hidup bertetangga ntu anak juga ikut "bertetangga" dengan anak tetangga. Mereka saling berteman tapi kadang saling jail satu sama lain, hingga kadang bisa jadi malah baku hantam. Tapi mereka adalah anak-anak, urusan mereka berbeda dengan urusan kite. 

Topic: slice of life
Tari kipas pakarèna adalah nandakan tradisional nyang bêrasal dari Sulawêsi Sêlatan. Padè jaman dulu, nandakan êni bêrasal dari cêritè pêrpisèhan nyang têrjadi antarè pênghuni limo (bumi) amè botong langit (nêgêri kayangan). Sêbêlon bêrpisèh, botong langit udèh ngasih èlmunyè têntang carè idup di bumi dêngan baèk, mulè dari bêcocok tanêm, bêtêrnak, ampè bêburu. Mêrèka ngajarinnyè liwat sêbuah gêrakan kaki amè gêrakan lêngên. Dari gêrakan ntulah parè pênghuni limo ngêjadiinnyè sêbagè sêbuah ritual. Ritual ntu dipakènyè sêbagè bêntuk ungkapan sukur nyang udèh dikasih padè botong langit. Sêlaèn ntu, tari kipas pakarèna jugè pêrnèh digunèin sêbagè tarian rêsmi di istanè wayah pêmêrèntahan Raja Gowa abad kê-16. Dari sonolah budayè kêsênian nandakan êni lahir dari wayah kê wayah.

Topic: culture & heritage
Elu kalo lagi ade waktu luang hobinye ngapain? Maen game? Elu punya game favorit? Nah kalo aye sih ade game favorit sejak aye SD sampe sekarang. Pas SD, orang tua sepupunye aye pergi haji. Nah neneknye aye diminta buat nginep di rumah sepupunye aye, buat nemein gitu. Terus aye pun kadang-kadang suka maen ke sono. Nah sejak saat entu lah aye mulai sering maen games, namanye “Plants vs Zombie”. Aye suka banget sama entu game. Jadi dari pas aye bocah kecil make laptopnye sepupu aye, terus pas SMP aye punya laptop sendiri, dan bahkan sampe sekarang, game favoritnye aye entu Plants vs Zombie.

Topic: technology
Kuè êni jadi salèh atu suguhan khas orang Bêtawi di mêja tamu wayah Lêbaran, hajatan, atau ari-ari pênting laènnyè. Kuè êni bêrnamè kuè kêmbang goyang. Kuè kêmbang goyang mêrupakan kuè tradisional khas Bêtawi. Dinamèin 'kêmbang goyang' karna bêntuknyè nyang mirip kêmbang nyang lagi mêkar. Carè ngêjènyè digoyang-goyang di wajan ampè adonan têlêpas dari citakan. Sêlaèn ntu, bêntuk dari kuè êni têrinspirasi jugè dari pêrhiasan sanggul atau kondè pêngantèn nyang bêrnamè kêmbang goyang. Pêrhiasan kêmbang goyang ditojos di sanggul atau kondè pêngantèn dan bêgoyang-goyang. Sêiring pêrkêmbangan jaman, kuè nyang dikêjè dari bahan dasar têpung bêras êni karang punyè banyak rasè, misalnyè wijèn, pandan, amè frambozên.

Topic: food & beverages
Sekarang ini udah banyak banget orang yang jualan cemilan. Dari tradisonal atawa kuno ampe yang modern. Dari yang nyehatin ampe yang bikin sakit laklakan. Kita liat cemilan yang bikin sakit dulu, yok. Biar nanti kita buru-buru nyadarin, terus ganti cemilan yang nyehatin. Ada goreng-gorengan yang pedes, pake bubuk cabe ama mecin yang kagak kira-kira. Di sini, kita kagak ngomongin soal kagak sedepnya, kita ngomongin gimana cemilan-cemilan itu bikin kita batuk ampe badan kerasa greges. Orang-orang pada termasuk yang nulis ini mikrnya, makan ITU yang penting kenyang. Padahal, kalo soal kenyang, makan apaan aja bikin kenyang. Sayangnya, kalo bikin penyakit itu ngerugiin kita juga. Nah, cemilan ini yang termasuk kagak didemenin, gara-gara ngakibatin badan sakit.

Topic: food & beverages
Banyak orang yang kagak demen aer putih. Lantaran katanya enek kalo minum aer putih kebanyakan. Padahal, kita diminta dokter buat minum aer putih yang cukup dalem sehari. Orang yang kagak demen aer putih ini paling banter minum kalo kagak ada aer rasa-rasa atawa abis makan doang. Kalo orang udah kagak demen emang susah dipaksa, kecuali kalo udah kena penyakit. Alesan orang yang kagak demen minum aer putih gara-gara kagak ada rasa-rasanya. Cuma kita bisa ngakalin biar tetep minum aer putih, tapi tetep ada rasanya. Jadi, tetep enak dan kagak enek pas minum. Kita bisa bikin infused water atawa infus aer, tapi bukan inpusan kayak di rumah sakit, ya. Ini aer yang putih yang di dalemnya ditaroin buah-buahan. Kita bisa taroin lemon, stroberi, atawa buah laen yang didemenin ke dalem aer putih di botol. Kalo udah begini, kita bisa usahain minum aer putih yang cukup, tapi tetep ada rasa seger-segernya.

Topic: food & beverages
Dalam rangka memeriahkan peringatan Hari Agraria dan Tata Ruang (HANTARU) Tahun 2022, Kementerian Agraria dan Tata Ruang/Badan Pertanahan Nasional (ATR/BPN) menggelar serangkaian kegiatan. Salah satu kegiatannye ntu adalah pertandingan bela diri dengan total peserta sebanyak 87 karateka yang bersaing menjadi terbaik di Aula Prona kantor kementerian. Menteri ATR/Kepala BPN, Hadi Tjahjanto, yang juga selaku Ketua Umum Pengurus Besar Federasi Olahraga Karate-Do Indonesia (PB FORKI) hadir langsung membuka pertandingan tersebut. "Pertandingan karate itu bertujuan untuk memasyarakatkan olahraga karate khususnye di lingkungan Kementerian ATR/BPN, serta menggali dan membina potensi-potensi atlet karate yang berasal dari lingkungan satuan kerja maupun keluarga besar Kementerian ATR/BPN,” ungkapnye dalam sambutan pembuka lomba. Pada kesempatan tersebut, Direktur Jenderal (Dirjen) Penanganan Sengketa dan Konflik Pertanahan Kementerian ATR/BPN yang juga selaku Ketua Pembina Karate Kementerian ATR/BPN R.B. Agus Widjayanto mengemukakan bahwa pertandingan karate ini merupakan edisi kedua. "Sebelumnya, sudah digelar kejuaraan serupa, namun hanya diikuti karateka di tingkat pusat atau Kementerian ATR/BPN. Ternyata berkembang juga di beberapa Kanwil (Kantor Wilayah, red) dan Kantah (Kantor Pertanahan, red). Ke depan, di wilayah lain yang sudah ada karateka tetapi belum ada naungan dojo, mungkin kita targetkan membentuk dojo dulu," jelas R.B. Agus Widjayanto.

Topic: sports
Bola voli merupakan salah satu cabang olahraga yang ada di Indonesia. Tentu sebagian besar dari kalian tahu apa ntu permainan bola voli. Bola voli di Indonesia juga kerap memiliki beberapa pertandingan yang disiarkan di televisi Indonesia. Tentunye cabang olahraga satu ntu juga terkenal seperti olahraga lain. Bola voli, atau dalam bahasa Inggris bernama volleyball adalah permainan olahraga yang dimainkan oleh dua kelompok yang berlawanan. Setiap grup memiliki enam pemain. Ada juga variasi permainan voli pantai di mana setiap tim hanya memiliki dua pemain. Olahraga ini dicakup oleh FIVB (Fédération Internationale de Volleyball) sebagai induk organisasi internasional. Sedangkan di Indonesia, bola voli berada di bawah naungan PBVSI (Persatuan Bola Voli Seluruh Indonesia). Setiap cabang olahraga, tentunye memiliki peraturan di dalamnye. Peraturan ntu dibuat agar permainan berjalan dengan sportif dan lancar. Hal ntu sama dengan olahraga bola voli. Bola voli memiliki beberapa aturan di dalamnya yang mencakup peraturan peralatan, peraturan permainan, peraturan pelanggaran, dan sebagainye.

Topic: sports
Pèlêm Turah (2016) bêrkisah têntang kêsênjangan sosial di Kampung Tirang. Pèlêm nyang ngêgunèin bahasè Jawa dialèk Têgal êni motrèt kêrasnyè pêrsaingan idup nyang nyisèin orang-orang kagak bêrdayè di kampung ntu. Mêski udèh bêgawè bêtaun-taun amè Juragan Darso, kêadèan ékonomi wargè Kampung Tirang têtêp miskin, sêdêngkan Juragan Darso amè anak buahnyè nyang bêrnamè Pakèl malèh mangkin kayè. Hal ntu, ngêjè tokoh nyang bêrnamè Jadag ngêrasè sèwot dan sêring protès karna kêkagakadilan nyang têrjadi di Kampung Tirang. Bêrbèda amè Jadag, tokoh utamè nyang bêrnamè Turah justru sêsêorang nyang pasrèh amè pêrèntah Juragan Darso amè Pakèl. Sayangnyè, kêbêranian Jadag dalêm mêrjuangin haknyè bêrakhir tragis.

Topic: leisures
Kondisi suatu tempat nyang emang udeh jadi langganan bencana tuh bikin orang nyang tinggal di daerah situ tuh lebih kreatip. Knapa bisa dibilang begitu, kan kalo ada bencana trus udeh tau rasanye gimana pasti sebagai manusia cari cara buat ngadepinnye. Namanye musibah kan kaga ada nyang bisa cegah jadi nyang harus dilakuin ya cari solusi. Kaya di Jepang kan rawan gempa tuh, nah mangkanye orang nyang tinggal di sono tuh bikin gedung anti gempa. Jadi korban jiwa kaga kerenggut banyak trus juamga kerugian kaga banyak. Ya walaupun ada kerusakan karna kan tiap gempa punya guncangan beda tapi kan kondisinye udeh lebih siap.

Topic: slice of life
Kemajuan peradaban manusia saat ini yang sangat beriring dengan berkembangnye kebutuhan hidup, telah memaksanye untuk adanye kehadiran sebuah kecanggihan ponsel. Kehadirannye ntu telah mengubah pola hidup manusia saat ini. Ponsel menjadi pemeran penting yang membentuk gaya hidup seseorang dan juga masyarakat. Kata orang pintar, inilah kemajuan zaman. Suka atau kagak kehadirannye kagak dapat dielakkannye. Kemajuan teknologi ponsel yang sangat pesat menimbulkannye sebenernye kagak dampak negatif banget, ada juga dampak positifnye, semuanye emang tergantung edukasi, dan penggunaannye. Seperti berikut ini dampak positifnye ; Mempermudah komunikasi, menambah pengetahuan tentang perkembangan teknologi, memudahkan mengakses ilmu pengetahuan dan berita darimane aje, dan memperluas jaringan persahabatan.

Topic: technology
Hari pertama ane ame adek ane di Bali jalan-jalan dikota aje, kite jalan ke factory outlet nyang lumayan gede dijalan legian kuta bali, kite belanja oleh-oleh disane, beres belanje kagak terasa perut ude kerasa laper banget, terus kite makan kerestoran nasi campur nyang lokasinye kagak jauh dari tempat belanja tadi, beres makan kite jalan lagi pelipiran jalan legian kuta bali, lantaran ude mau sore ntu jalan rame ame orang nyang mau liat pemandangan matahari terbenam, beres kite macet-macetan kite lanjut jalan lagi, tempat selanjutnye nyang bakal kite datengin pasar tradisional nyang jual kain khas bali, ceritanye ade ane nyari baju pantai nyang bakal dipake besoknye, besok kite mau nonton ke Uluwatu buat foto dan liat tarian kecak

Topic: leisures
Kisah tentang Ashabul Kahfi yang ada di Al-Qur'an surah Al-Kahfi, tercatat pada ayat 1-26. Banyaknye surah sebelumnye berfokus pada kisah bangsa-bangsa yang menolak petunjuk. Di sini, dalam Surah al-Kahfi, ditemukan bahwa Allah memberikan contoh berbagai orang yang mengikuti petunjuk. Surah Al Kahfi meceritakan tentang kisah Ashabul Kahfi atau para penghuni gua. Ashabul Kahfi adalah kisah tujuh pemuda bersama seekor anjing yang tertidur selama 309 tahun di dalam gua. Tujuh pemuda beriman ntu berasalnye dari negeri Afsus. Semula negeri ntu berisi orang-orang yang beriman kepada Allah. Namun, kemudian datanglah Raja Diqyanu, yang menyembah berhala. Raja ini meminta rakyat untuk tidak menyembah Allah. Jika tidak, mereka akan disiksa, ntu rakyat yang pade takut pun terpaksa menuruti perintah ntu. Tapi, ada tujuh pemuda yang menolah menyembah ntu berhala, bahkan mengutarakannye di depan sang raja. Ketujuh pemuda ini kemudian dikejar untuk disiksa. Para pemuda ntu kemudian kabur hingga ke pegunungan Nikhayus dan bersembunyi di dalam gua. Di dalam gua ntu, para pemuda dan anjing itu tertidur. Mereka baru bangun 309 tahun kemudian.

Topic: religion
Jalangkote adalah ganyeman khas Makassar yang dulunye dijajakannye oleh anak-anak dengan berkeliling sambil berteriak. Sesuai namanye ya ntu jalang yang berarti jalan dan kote yang berarti teriak dalam bahasa Makassar. Ganyeman ntu kalo di Jakarta mirip ganyeman pastel, dengan bentuk separuh bulan dan pinggir bertekstur. Bedanye, kulit atau bagian luar jalangkote lebih tipis, atau kagak berlapis seperti pastel. Selain ntu, isiannye juga disesuaikannye dengan ciri khas bahan yang ada di Makassar atau daerah di Sulawesi Selatan lainnye, contohnye isian daging, soun atau mie hingga tauge. Tiap daerah memiliki varian isian yang berbeda-beda. Walau isiannye berbeda-beda, namun ada yang sama ya ntu jalangkote selalu disajikan bersama saus cabai yang membuatnya lebih nikmat ketika disantap.

Topic: culture & heritage
Cuaca kota Jakarta yang panasnye ajegilee bikin warga yang tinggal di Jakarte maunye ngegares yang seger-seger dah, salah satunye yaitu puding. Puding adalah salah satu ganyeman sehat yang kaya akan serat, dan seger bener karena ditaronye aje di lemari pendingin. Cara membuat puding pun gampil, gapake ribet, hanya perlu siapin aje bubuk puding instan dan air. Berikut ini cara membuat puding yang gampil, biar ngegares terus tapi sehat. Siapin aje panci di atas kompor, terus ntu panci isi dah sama aer 3gelas, masukkin dah ntu agar-agar instan, udeh gitu kasih gula pasir secukupnye, garem, aduk-aduk, nyalain kompor api kecil, aduk-aduk terus sampe mendidih, matiin dah ntu kompor, aduk lagi, baru tuang kecetakannye ntu puding, abis ntu diemin tunggu adem, baru masukkin kulkas. Setelah ntu ganyeman dingin, dan kenceng, baru deh digares, dijamin rasanye ajib mau rasa ape aje, kalo mau yang seger rasa-rasa buah pastinye, ganyemin dah di tengah hari bolong matahari pas gonjreng, dan panas ngebeletak.

Topic: food & beverages
Pada bahu kite terdapat empat otot besar yang bertugas untuk menopang dan menjaga sendi-sendi bahu. Maka ntu, bahu adalah bagian yang rawan cedera apebila kite melakukan olahraga seperti berenang, push up, bulutangkis, atau bisbol. Saat melakukannye latihan ntu tersebut, sendi bahu menjadi tumpuan pergerakan lengan kite. Pergerakan sendi bahu yang berulang secara intens, dan disertai dengan pembebanan akan menyebabkannye otot-otot bahu kelelahan dan membengkak atau sobek. Ketika kite mengalami cedera saat olahraga ntu, hentikan pergerakan pada lengannye, dan bahunye kite. Untuk meredakan nyeri, kompres bagian bahu yang terasa sakit dengan es, dan istirahatkan dulu dah ntu bahu kite dari pembebanan, atau gerakan-gerakan overhead.

Topic: sports
Pertama kali ikut pertadingan aye tuh masih minder banget, trus juga kaga berani sebenernye ikut pertandingan. Soalnye tuh tim futsal aye di SMA pan baru ya, jadi orang-orang juga blom pada percaya. Tapi, aye salut si ama pelatih aye, beliau tuh bimbing kite bener-bener dari nol. Yang tadinye kite kaga percaya diri, trus ngerasa ekskul ini tuh kaga bertahan lama tapi masih disemangatin ama pelatih kite. Kaga cuma itu, pelatih kite tuh ampe nyariin pertandingan buat kite supaya bisa berkembang, karna beliau yakin ama kemampuan kite. Awalnye kite kaga mau, trus nolak mulu dah cuma pelatih kaye tuh trus semangatin kite ampe mau dan akhirnye ikut.

Topic: sports
Abis bikin gorengan ama kue talam, kali ini kita liat gimana makanan yang paling banyak didemenin sama orang yang dateng ke Pasar Senen. Dari pagi buta ampe malem, keliatan orang bejibun dateng ke Pasar Subuh Pasar Senen. Banyak banget yang ngincer jajanan-jajanan manis ama gorengan. Kebanyakan selera orang emang demen ama yang manis, gorengan juga. Kita liat orang tua. Ibu-ibu ama bapa-bapa belanja kue talam ama kue-kuean manis yang laen. Orang tua itu pada dateng ke meja-meja kue-kuean bukan cuma buat dibawa pulang buat acara di rumah, ada juga yang sengaja makan di tempat pake alesan buat nyicipin sebelom dibeli. Padahal, orang tua itu pada demen makanin makanan yang beda-beda tiap toko.

Topic: food & beverages
Sêring kali kitè dêngêr sêbutan "orang mukmin". Siapèkah sêbênêrnyè orang mukmin ntu? Pêrtamè, apèbilè ngêdêngêr atau nyêbut namè Allah, mangkè orang ntu atinyè bêgêtêr. Bêgêtêr karna sayangnyè, jugè karna yakinnyè bahwa Allah ntu adè. Dièlah Allah nyang ngêjadiin alam amè sêisinyè. Kêduè, apèbilè bacè ayat-ayat Al-Qur'an, mangkè ngêjadi bêtambèh imannyè, bêtambèh jugè rasè ingêtnyè kêpadè Allah. Kêtigè, bagi mukmin sêjati, mangkè di dalêm ngadêpin idup sêari-arinyè, diè sêlalu bêtawakal kêpadè Allah. Kêêmpat, bagi sêsêorang nyang ngêrasè dirinyè bêriman, diè puguh sêmbahyang. Kêlimè, napkahin hartènyè di jalan Allah. Dêmikian bêbêrapè tandè sêsêorang nyang bêriman sêjati, yakni mukmin nyang mangkin ari mangkin ngêdêkêtin dirinyè kêpadè Allah.

Topic: religion
Waktu kecil tuh aye udeh disuruh buat belajar Al-Qur'an, awalnye aye kaga tau tuh maksud aman tujuannye tuh kaya gimana. Aye mah tiap hari berangkat abe kaga neglawan karna masih kecil. Belajar tuh di mulai dari nyang gampang dulu, dari mulai iqra. Pas udah rada gedean tuh udeh makin bisa kenal huruf hijaiyah, udeh paham juga dah cara bacanya. Abis itu tuh lanjut dan ke Juz amma, sebenernya Juz Amma juga isinya surat-surat pendek nyang ada di Al-Quran, tapi penyesuaian karena khatam Iqra tuh aye kaga langsung bisa baca Al-Qur'an. Tapi diajarin pelan-pelan lama-lama tuh bisa dikit, walaupun juga kaga terlalu faseh.

Topic: religion
Kêwaspadèan êlu udèh ningkat wayah bêradè di dalêm angkot, tapi masing jugè ngêjadi korban kêjahatan. Kalo êlu sadar ngêjadi korban kêjahatan, jangan ragu buat gêgêrawakan. Siapè tau adè orang-orang di dêkêtlu nyang bêrbaèk ati buat nulung. Dalêm kasus laèn nyang lêbih èkstrèm, adè pêncopèt nyang ngancêm dêngan sênjatè tajêm amè mintè sêsuatu padèlu. Kalo hal ntu têrjadi padèlu, cobèlah buat nolaknyè sêcarè alus, tapi jangan nantang mêrèka. Kalo posisilu bênêr-bênêr kêdêsèk, kasih ajè hartè nyang mêrèka pèngènin, mêski sêbênêrnyè êlu kagak rèla. Dalêm posisi sêpêrti ntu, kêsêlamêtan adalah nyang utamè, sêdêngkan hartè bisè diupayèin gantinyè. Abis ntu, lapor kêpadè polisi nyang adè di pos têrdêkêt.

Topic: slice of life
Jikir bêradal dari bahasè Arab nyang artinyè ngingêt. Sêbagè sêorang manusiè, puguh dalêm kêidupannyè kagak pêrnèh luput dari masalèh. Saban arinyè dosè mangkin bêrtambèh. Adè banyak carè nyang bisè dilakuin manusiè dalêm ngadêpin konplik jiwè amè pikiran. Sêbagè umat Islam, salèh atu carè ntu adalah dêngan mêrbanyak ngingêt Allah liwat bêjikir. Bêrikut êni adalah manpaat jikir. Pêrtamè, ngêdatêngin pêrtolongan Allah Swt. Kêduè, ngêdatêngin ampunan amè pahalè nyang gêdé. Kêtigè, sêbab idupnyè ati. Kêêmpat, ngêdatêngin kêtêntrêman jiwè. Kêlimè, jauh dari pêrangkêp sètan. Kêênêm, jalan mênuju kêikhlasan. Kêtujuh, pêrlindungan Allah padè ari kiamat. Ntulah tujuh kêutamèan amè manpaat jikir nyang luar biasè.

Topic: religion
Di daerah rumah ane suka ade tuh nyang jualan cilor, jajanan kagak jelas, bentukannye aneh, rasanye ga karuan, cuma berasa micin doang, terus pake sagu yang kotak-kotak digoreng bareng ame kocokan telor, ude gitu harganye bisa dibilang mahal buat jajanan rumahan, tapi anehnye orang-orang masih pade penasaran aje tuh beli. walau kadang orang nyang ude beli suka nyesel pas ude tau rasanye pegimane. tekstur makanannye kaya ongol-ongol, ga ade rasa, tapi dibumbuin, pokoknye acak kablek dah rasanye, bocah nyang beli biasanye lantaran penasaran bentuknya menarik bulet digoreng dicetakan bareng telor kocok. campuran bumbunye juge gak tau dah micinnye dicampurin bareng ape soalnye rasa asinnye ntu rada ga masuk akal

Topic: food & beverages
Ade beberape deskripsi ciri khas dari lagu daerah. Pertama; nyeritain tentang keadaan lingkungan atau budaya orang setempat yang dipengaruhin bener sama adat istiadat setempat. Kedua, sifatnye serdehana dan kagak dibutuhin pengetahuan musik yang cukup ngedalem buat pelajarinnye, misalnye ngebaca dan enulis not balok. Ketiga, jarang diketahui pengarangnya. Keempat, ngandung beberape nilai kehidupan, beberape unsur kebersamaan sosial, dan keserasian sama lingkungan hidup sekitarnye. Kelima, sulit dinyanyiin oleh orang yang asalnye dari daerah lain soalnye kurang nguasain dialek atau bahasa setempat, jadinye penghayatannye kurang maksimal. Keenem, ngandung nilai-nilai kehidupan yang unik dan khas. Nah entu die deskripsi ciri khas dari lagu daerah.

Topic: culture & heritage
Juru masak/ Koki/ Chef adalah orang yang tugasnye ngebuat resep, menentukan dan menakar bahan-bahan masakan, memasak, juga menyajikan suatu hidangan yang enak rasanye, terlihat cakep tampilannye, dan layak untuk diganyem dan dibayar oleh para tamu di suatu tempat ganyem. Juru masak ntu tugasnye die bejibun banget dah makanye kaga heran kalo mereka kerjanye di resto resto cakep pasti gajinye gede.  Tugas mereka ntu kudu paham peraturannye resto, pesanan, instruksi, dan dokumen. Misalnye die ada asistennye yang bantu die di resto berarti die harus bikin programnye ape aje yang harus dilakuin, mulai dari nyiapin barang atau alat masak, peralatan makan, bahan-bahan yang mau dimasak, serta kebersihannye dapur juga ntu tugas die ngawasin agar semuanye bersih bagus rapih terawat sehingga bisa menghasilkan ganyeman yang enak, bersih, dan sehat.

Topic: food & beverages
Kadang kan ktke udeh terpengaruh ama pandangan orang ama pertandingan. Soalnye tuh nyang banyak orang tau kalo pertandingan tuh malah bikin permusuhan dan ricuh. Sebenernye bukan alesan utama sih, karena menurut aye tuh pertadingan kaga diikutin ama atlet nyang maen doang, pasti suppoter juga punya andil nyang gede. Nah nyang biasanye rusuh tuh malah nyang nonton. Aye ampe sekarang bingung, knapa pertandingan bikin orang bermusuhan. Padahal rusuh-rusuh nyang jaya kite liaf di tipi kan bikin image pertandingan, padahal nyang bertanding aje kaga ada komentar apa-apa. Maka dari itu, mending kite urusin lah masalah ndiri, karna percuma bentrok juga kaga ada untungnye.

Topic: sports
Pertame kali nyobain rumah tiram 2 buat tempatnye ade 2 lantei ama lega banget tapi aye di lantei atunye. tempatnye lega ama bise selonjoran bagen ge aye dateng pas malem tetep cakep tempatnye gare-gare terang. Di mari aye mesen macem-macem menu. Buat kangkung polosnye seger, bumbunye gurih amet, rasenye ntu sedep banget dah, hargenye tinamg 14 rebu. Ifumi goreng ayam porsinye banyak amet jadinye beli atu ge bisa dibagi-bagi ama temen. Rasenye juga sedep banget apelagi koahnye kentel ama isiannye ntu banyak, ade ayam, jamur, sayurannye, bumbunye juga kaga medit, ama semuenye pas deh jadinye sedep banget. Harge ifumi goreng ayam dimari tibang 40 rebu. Aye juga mesen pancet biase hargenye 69 rebu, aye pilih nyang bakar madu. Udangnye seger, jadinye masih kerase manisnye. Bumbunye ngeresep banget, dagingnye juga pulen, mantep banget pokonye kudu dicobain dah.

Topic: food & beverages
Ari gini, olahraga zumba udeh kesohor bangat di masyarakat. Tutorial di YouTube-nye juge banyak, jadi bisa dilakuin dari rume. Syaratnye, ente, paling kagak, ngarti ame bisa dikit-dikit nari Latin. Ade elemen cha cha, salsa, ame merengue, sedikit hip hop ame musik modern di zumba enih. Terus, kalo mau zumba ndiri di rume, pastiin punya ame make baju dari atas ampe bawah nyang bener. Pake baju ame celana nyang bahannye ringan, soalnye bakal gampang keringetan. Terus, alas kakinye juge pilih nyang udeh aus biar kagak sakit kalo ngikut gerakan jingkrak-jingkrak ame muter-muter. Sediain juge anduk ame botol minum deket ente, kalo banjir keringet nyang bikin aus laklakan, gampang ngambilnye. Kalo udeh siap bekel di atas, ente bisa mulai zumba!

Topic: sports
Nama “topeng ireng” sendiri berasal dari kata tata lempeng irama kenceng. Tata berarti “menata”, lempeng berarti “lurus”, irama berarti “nada”, dan kenceng berarti “keras/kencang”. Oleh karena ntu, para penari membawakannye ntu tarian dengan berbaris lurus dan diiringi musik berirama keras dan penuh semangat. Tarian tersebut merupakan wujud pertunjukannye seni tradisional yang memadukan syiar agama Islam, dan ilmu bela diri pencak silat. Kagak heran, Topeng Ireng selalu diiringi dengan irama, dan lagu syair Islami. Selain sebagai syiar agama Islam, pertunjukan Topeng Ireng juga menggambarkannye tentang kehidupan masyarakat perdesaan yang tinggal di lereng Merapi–Merbabu. Dilihat dari gerakannye yang tegas, tari ini menggambarkannye kekuatan fisik yang dimiliki oleh masyarakat desa saat bertarung maupun bersahabat dengan alam untuk mempertahankan hidupnye. Sebelum dikenal dengan nama Topeng Ireng, seni pertunjukan ntu dikenal dengan nama kesenian Dayakan. Nama tersebut didasarkan dari kostum yang digunakan oleh para penari, ya ntu busana bagian bawah yang digunakan oleh para penari menyerupai pakaian adat suku Dayak. Sekitar tahun 1995, kata Dayakan dinilai mengandung unsur SARA. Inilah yang kemudian membuat kesenian ini diubah namanya menjadi kesenian Topeng Ireng. Namun, nama Dayakan dipopulerkan lagi sejak tahun 2005, sehingga membuat kesenian tersebut dikenal dengan dua nama, yaitu Topeng Ireng dan Dayakan.

Topic: culture & heritage
Sebage pebisnis, kudu bangat peratian ame banyak hal, biar tau "kabar" bisnis ndiri gimane. Soalnye, biasenye nyang ginih-ginih nyang nyadar malah karyawannye duluan, dibanding bosnye, pekara karyawan jaoh lebi sering ngurusin hal detil dibanding si bos. Nah, sebelon nilae "kabar" bisnis ndiri, kudu bangat meratiin beberape hal enih, soalnye bise jadi tande "kabar" si bisnis lagi kurang sehat. Petame, sebage pebisnis, ente justru sering ngerase ragu-ragu ame bisnis ndiri. Kok bise? Iye, nyang begini-gini artinye ente kagak yakin ame mase depan bisnis ente ndiri. Kedue, banyak karyawan ente nyang ngundurin diri pekara gaji kagak sesuae, ente kagak meratiin kesejahteraannye, ato kagak ade timbal balik positip dari ente. Ketige, arus kas ngalamin kesulitan, tapi kagak cuman pekara laba-rugi doang. Misal, bayar tagihan listrik jadi kagak mampu, ato banyak inpentaris kagak kepake. Keempat, udeh lame kagak interaksi ame pelanggan.

Topic: business
Ngêjagè imunitas awak di têngèh pandêmi adalah hal nyang pênting. Supayè awak êlu têtêp kêjagè, bisè dicobè dêngan minum aèr lèmon saban pagi kayak ayè. Aèr lèmon kagak tibang nyêgêrin, tapi jugè punyè bêjibun manpaat buat kêsèhatan. Buah nyang bêwarnè kuning êni dikênal sêbagè salèh atu sumbêr pitamin C. Bêgini carè ngêjènyè. Pêrtamè, têtêk lèmon nyang udèh dikumbah jadi duè bagian. Dêngan dibagi duè, êlu bakal gampang mêrêsnyè. Keduè, pêrês lèmon kê dalêm gêlas. Bijinyè jangan lupè dibuang, yè. Kêtigè, masupin aèr angêt kê dalêm gêlas nyang bêrisi pêrêsan lèmon. Kêêmpat, aduk-aduk aèr lêmon ampè kêcampur amè aèr angêt. Udèh, bêgono doang.

Topic: food & beverages
Pênêlitian udèh ngunjukin bahwa mêrèka nyang kêlibat dalêm olahragè amè aktipitas pisik lêbih pêrcayè diri. Èkstrakulilulèr olahragè di sêkola ngêmungkinin murid ngêbangun rasè pêrcayè diri dêngan carè pêrcayè padè kêmampuan mêrèka dèwèk. Sêlain ntu, kêgiatan èkstrakulikulèr olahragè gè bisè ngêbêntuk kêpribadian. Murid nyang bêpartisipasi dalêm èkstrakulikulèr olahragè di sêkola bisè dapêt manpaat lêbih dêngan ngêwakilin tim mêrèka di pêrlombèan. Misalnyè ajè wayah sêorang murid kêpilih miluin pêrtandingan rênang. Karna ntulah puguh diè bakal gêtol bêrlatih pêranti bisè ngêdapêtin hasil nyang têrbaèk. Kalo udèh gêtol bêrlatih, puguh diè bakal mangkin pêrcayè diri dêngan kêmampuan amè bakat nyang dipunyè. Nah, murid gè jadi bêlajar buat siap nêrimè kêkalèhan amè kritik dari orang-orang sêkitar. 

Topic: sports